ZAPISNIK 27. SJEDNICE VMO-a Donje Svetice

održane 24.7. 2023. u 	18:30 sati u prostorijama mjesne samouprave Mjesnog odbora Volovčica, Kriška 20

Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 
Daje prijedlog zapisnika 26. sjednice na razmatranje.
Zapisnik je prihvaćen.

D N E V N I     R E D:
1. Godišnji izvještaj o izvršenju Financijskog plana za 2022.
2. Aktualna komunalna problematika,
3. Razno: izvješća, pitanja i prijedlozi.


1.Godišnji izvještaj o izvršenju Financijskog plana za 2022.

Godišnji izvještaj o izvršenju Financijskog plana za 2022., je usvojen.


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Donje Svetice za 2022.


Članak 1. 
Godišnji izvještaj o izvršenju Financijskog plana Mjesnog odbora Donje Svetice za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	734.300,00
	734.300,00
	723.552,50
	98,54

	3
	RASHODI POSLOVANJA
	734.300,00
	734.300,00
	723.552,50
	98,54

	32
	Materijalni rashodi
	734.300,00
	734.300,00
	723.552,50
	98,54

	323
	Rashodi za usluge
	638.000,00
	638.000,00
	636.290,28
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	638.000,00
	638.000,00
	636.290,28
	99,73

	 
	ODRŽAVANJE JAVNIH POVRŠINA
	237.000,00
	237.000,00
	237.000,00
	100,00

	 
	ODRŽAVANJE NERAZVRSTANIH CESTA
	401.000,00
	401.000,00
	399.290,28
	99,57

	329
	Ostali nespomenuti rashodi poslovanja
	96.300,00
	96.300,00
	87.262,23
	90,61

	3291
	Naknade za rad predstavničkih i izvršnih tijela, povjerenstava i slično
	90.000,00
	90.000,00
	86.266,27
	95,85

	3299
	Ostali nespomenuti rashodi poslovanja
	6.300,00
	6.300,00
	995,96
	15,81





2.Aktualna komunalna problematika

2.1. Sanacija šahta kod ulaza Planinska 3A

Vezano uz upit stanara Planinske 3 i 5., koji javljaju da su u prosincu 2020. godine prijavili pukotine i rupe oko šahta koji se nalazi ispred ulaza u stubište Planinska 3A. Sanacija šahta je napravljena, ali do sada nije stavljen završni sloj asfalta. Tim djelom idu automobili koji stvaraju buku i pješaci kojima udubine mogu stvoriti problem. 
Vijeće mjesnog odbora donosi zaključak o potrebi asfaltiranja površine oko šahta ispred ulaza Planinska 3A.
Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od nadležnih službi zatraži 
· asfaltiranje površine oko šahta ispred ulaza Planinska 3A.

2.2. Obnova asfalta iza zgrada Planinska 3 i 5
Asfalt na parkiralištu iza zgrada Planinska 3, 3A, 5 i 5A je jako oštećen i potrebna je sanacija.

   Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da se u plan prioriteta PKA i MKA 

· uvrsti obnovu asfalta na parkiralištu iza zgrada Planinska 3, 3A, 5 i 5A.
 
2.3. Uklanjanje zelenog otoka u Dugoselskoj
Nakon postavljanja ograde sa stražnje strane Doma za umirovljenike Pešćenica, sa strane ulice Dugoselska, za zeleni otok koji se tamo nalazi više nema mjesta.
[bookmark: _GoBack]Osim toga, svi stanari imaju svoje reciklažne kontejnere, pa smatramo da više nema potrebe za toliko zelenih otoka. Primijetili smo da se često koriste za odlaganje raznog otpada oko kontejnera, čime se stvara nered, dok su sami kontejneri često prazni.
Stoga predlažemo uklanjanje zelenog otoka u Dugoselskoj ulici.
                                                             
    Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od nadležnih službi zatraži 

· uklanjanje kontejnera sa zelenog otoka u Dugoselskoj ulici, kod ograde sa stražnje strane Doma za starije i nemoćne Peščenica, na adresi Donje Svetice 89.

3. Razno

3.1 Pojačani nadzor policije na području našeg MO

Primijetili smo povećan broj razbojstava (pljačke u parku kod Doma za starije i nemoćne i provale u stanove) i prometne nekulture u našem mjesnom odboru, pogotovo od strane motorista koji jure ulicom Donje Svetice.
Vijeće smatra da je potreban pojačan nadzor policije zbog ta dva problema.


Z A K LJ U Č A K
o pojačanom nadzoru policije na području MO Donje Svetice

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od policije zatraži  izvještaj o kriminalnim i prekršajnim aktivnostima i djelovanju policije na području Mjesnog odbora Donje Svetice, te prema potrebi,  tražimo pojačani nadzor i kontrolu područja mjesnog odbora Donje Svetice. 

3.2. Nadzorne kamere

S obzirom na dojam o povećanoj nesigurnosti u našem MO, zbog kontrole bacanja otpada na za to nepredviđena mjesta, Vijeće Mjesnog odbora Donje Svetice zanima postoji li mogućnost postavljanje nadzornih kamera na kritična mjesta. Raspitat ćemo se o tome i po potrebi na idućim sjednicama donijeti zaključke o potrebi postavljanja nadzornih kamera na konkretna mjesta.


3.3. Izvršavanje zaključaka VMO Donje Svetice

Vijeće Mjesnog odbora Donje Svetice nije zadovoljno izvršavanjem naših zaključaka ni komunikacijom s nadležnim uredima.
Radi boljeg praćenja izvršenja naših zaključaka, smatramo da bismo o svakom zaključku trebali dobivati izvještaj o tome je li prihvaćen od strane Vijeća Gradske četvrti te je li i kome je upućen na izvršenje, te sva daljnja događanja oko njegovog izvršenja.


                                                                Z A K LJ U Č A K
o izvršenju zaključaka Mjesnog odbora

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da uvede protokol o obavještavanju Vijeća Mjesnog odbora o izvršenju njihovih zaključaka, koji bi se trebao događati preko službenog maila MO-a. Trenutno su izvještaji vrlo nasumični i rijetki, s većinom naših zaključaka ne znamo što se dogodilo ni hoće li ni kada će ići u izvršenje.


3.4. Kupovina prostora za rad mjesnog odbora Donje Svetice je odgođena, zbog složenosti procesa, koji se ne bi uspio provesti u tako kratkom roku koji je potreban da bi se iskoristio novac iz rebalansa.


Sjednica je završila u 20:00


KLASA:024-08/23-03/1502
URBROJ:251-13-11-11/008-23-2 
Zagreb, 24. srpnja 2023.


Predsjednica Vijeća Mjesnog odbora
Donje Svetice
              Valentina Bedeković, v.r. 
